*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*149. számú előterjesztés*

Bátaszék Város Önkormányzata Képviselő-testületének 2017. június 28-án,

16,00 órakor megtartandó ülésére

*Településképi arculati kézikönyv elkészítésével kapcsolatos döntések*

|  |
| --- |
| **Előterjesztő:** dr. Bozsolik Róbert polgármester**Készítette:** Bozsolik Zoltán városüzemeltetési mb. irodavezető**Törvényességi ellenőrzést végezte**: Kondriczné dr. Varga Erzsébet jegyző**Tárgyalja:**Pénzügyi és Gazdasági Bizottság: 2017. 06. 27. |

***Tisztelt Képviselő-testület!***

A településkép védelméről szóló 2016. évi LXXIV. törvény a településkép védelmével kapcsolatos helyi szabályozást új alapokra helyezi.

A helyi önkormányzatok a törvény rendelkezései alapján 2017. október 1. napjáig kötelesek a közigazgatási területre kiterjedően településképi rendeletet alkotni, illetve ezt megelőzően egy szemléletformáló célt szolgáló ún. Településképi Arculati Kézikönyvet elkészíttetni.

A hatályos helyi építési szabályzat településképi előírásait, valamint az építészeti örökség helyi védelméről szóló, továbbá egyéb építési tárgyú önkormányzati rendeletekben szabályozott településképi előírásokat 2017. szeptember 30-áig lehet alkalmazni.

A fent említett településképi rendelet megalkotásával egyidejűleg módosítani kell majd Bátaszék város helyi építési szabályzatát, továbbá a helyi építészeti értékek védelméről szóló szabályozást is be kell emelni az újonnan készülő településképi rendeletbe.

A településképi rendelet megalkotásának első lépéseként a partnerségi egyeztetési eljárás szabályairól szóló önkormányzati rendelet megalkotásra került.

A 2017. évi költségvetési törvény módosítására vonatkozó – a Kormány által beterjesztett törvényjavaslat – a települési önkormányzatok támogatása alcímet kiegészítve, a Településképi Arculati Kézikönyv elkészítésének költségeire – a 10.000 lakos alatti, 32.000 Ft egy lakosra jutó adóerőképességet el nem érő önkormányzatok számára, 1.000.000 Ft támogatást biztosít, mely augusztus hónapban, a nettó finanszírozással kerül folyósításra.

A törvényben előírt kötelezettségek teljesítése érdekében az alábbi döntések meghozatala szükséges:

1. A jogszabályban foglaltak alapján településképi arculati kézikönyv és a településképi rendelet elkészítéséhez főépítész közreműködése szükséges.

A Rendezési Terv módosítása során közreműködő Béres Istvántól kértünk ajánlatot a főépítészi tevékenység ellátására.

Ajánlattételre szóló felhívás tárgya:

A településkép védelméről szóló 2016. évi LXXIV. törvényben foglaltak alapján településképi arculati kézikönyv, a településképi rendelet elkészítésében és egyéb tevékenységekben (pl.: 314/2012. (XI. 8.) Korm. rendelet szerinti értékleltár készítés) történő közreműködés

Az ajánlattételi határidő lejártáig benyújtotta ajánlatát, melynek összege 320.000,-Ft.

Fentiek alapján javasoljuk az 1. számú határozati javaslat elfogadását.

1. Ajánlattételre szóló felhívás került kiküldésre három vállalkozónak, melynek tárgya:

A településkép védelméről szóló 2016. évi LXXIV. törvényben foglaltak alapján településképi arculati kézikönyv, a településképi rendelet, 314/2012. (XI. 8.) Korm. rendelet szerinti értékleltár elkészítése.

Az ajánlattételi határidő lejártáig három ajánlattevő nyújtotta be ajánlatát. Az ajánlatok formai és tartalmi szempontoknak megfelelnek.

Az ajánlattevők árajánlataikban az alábbi ellenszolgáltatásokat ajánlották meg.

1./ ColoLine Terv Építészeti és Városfejlesztési Korlátolt Felelősségű Társaság

(7100 Szekszárd, Zrínyi Miklós utca 15.) bruttó 3.111.500,-Ft

2./ Kokas és Társa Tervező Korlátolt Felelősségű Társaság

(7627 Pécs, Havi-hegyi út 66.) bruttó 1.905.000,-Ft

3./ MERIDIÁN Mérnöki Iroda Korlátolt Felelősségű Társaság

(7100 Szekszárd, Ybl M. u. 3.) bruttó 2.501.900,-Ft

Legalacsonyabb ajánlati árat a Kokas és Társa Tervező Korlátolt Felelősségű Társaság adta bruttó 1.905.000,- Ft összeggel, ezért javasoljuk az ajánlattevővel történő szerződéskötést.

Fentiek alapján javasoljuk a 2. számú határozati javaslat elfogadását.

1. Javasoljuk a 3. számú határozati javaslat elfogadásával Bátaszék Város Településképi Arculati Kézikönyvének és Településképi rendeletének elkészítésére irányuló eljárás megindítását, azaz a partnerségi egyeztetések megkezdéséről szóló döntés meghozatalát.

***1.sz. számú H a t á r o z a t i j a v a s l a t :***

**Településképi arculati kézikönyv, a településképi rendelet elkészítéséhez és a helyi építési szabályzat módosításához tervező megbízására**

Bátaszék Város Önkormányzatának Képviselő-testülete;

1. a Bátaszék Város Települési Arculati Kézikönyve és Településképi rendelete készítéséről, továbbá ezekkel összefüggésben a Helyi Építési Szabályzat módosításáról határoz,
2. felhatalmazza a város polgármesterét, hogy a Kokas és Társa Tervező Kft.-vel (7624 Pécs, Budai Nagy Antal u.1.) a tervezési szerződést az önkormányzat nevében aláírja,
3. a tervezéshez bruttó 1.905.000-Ft-ot biztosít az önkormányzat 2017. évi költségvetésének általános tartalékkeret terhére.

*Határidő*: 2017. július 15.

*Felelős:* Dr. Bozsolik Róbert

(tervezői szerződés megkötéséért)

*Határozatról értesül:* Kokas és Társa Tervező Kft.

Bátaszéki KÖH városüzemeltetési iroda

 Bátaszéki KÖH pénzügyi iroda

 irattár

***2. számú H a t á r o z a t i j a v a s l a t :***

**Településképi arculati kézikönyv, a településképi rendelet elkészítéséhez és a helyi építési szabályzat módosításához főépítész megbízására**

Bátaszék Város Önkormányzatának Képviselő-testülete;

1. Béres István, 7822 Nagyharsány, Arany J. u. 4. szám alatti lakost, okleveles építészt megbízza a Bátaszék Város Települési Arculati Kézikönyve és Településképi rendelete készítése, továbbá ezekkel összefüggésben a Helyi Építési Szabályzat módosítása kapcsán felmerülő települési főépítészi koordinációs feladatok ellátásával;
2. a főépítész megbízási díját bruttó 320.000.- Ft-ban állapítja meg, melyet biztosít az önkormányzat 2017. évi költségvetésének általános tartalékkeret terhére;
3. egyúttal felhatalmazza a város polgármesterét, hogy a főépítésszel kötendő megbízási szerződést az önkormányzat nevében aláírja.

*Határidő*: 2017. július 15.

*Felelős:* Dr. Bozsolik Róbert

(szerződés megkötéséért)

*Határozatról értesül:* Béres István főépítész

Bátaszéki KÖH városüzemeltetési iroda

 Bátaszéki KÖH pénzügyi iroda

 irattár

***3. számú H a t á r o z a t i j a v a s l a t :***

**Bátaszék Város Településképi Arculati Kézikönyvének és Településképi rendeletének elkészítésére**

Bátaszék Város Önkormányzatának Képviselő-testülete;

1. kezdeményezi Bátaszék Város Településképi Arculati Kézikönyvének és Településképi rendeletének elkészítését, továbbá a Helyi Építési Szabályzat (továbbiakban: HÉSz) módosítását a településképi rendelettel történő összhang megteremtése érdekében, melyet állami főépítészi eljárás keretében kíván lefolytatni, a településfejlesztési koncepcióról, az integrált településfejlesztési stratégiáról és településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban: Eljr.) szerint.;
2. a Településképi Arculati Kézikönyv és Településképi rendelet, valamint a HÉSz módosítás széleskörű társadalmi egyeztetésének szabályait a Bátaszék város településfejlesztési, településrendezési és településképi feladataival összefüggő partnerségi egyeztetés szabályairól szóló 9/2017. (IV. 28.) önk.-i rendelet szerint határozza meg, és felkéri dr. Bozsolik Róbert polgármestert, hogy a partnereket az abban foglaltak szerint tájékoztassa, továbbá küldjön adatszolgáltatási kérelmet az Eljr. 9. mellékletében szereplő államigazgatási szerveknek.

*Határidő*: 2017. július 15.

*Felelős:* Dr. Bozsolik Róbert

(tájékoztatás megküldéséért)

*Határozatról értesül:* Béres István főépítész

Bátaszéki KÖH városüzemeltetési iroda

 Bátaszéki KÖH pénzügyi iroda

 irattár